গয়েশপুরে ছট পুজোকে কেন্দ্র করে বস্ত্রদান কর্মসূচি পৌরসভার তরফে

নদিয়া: ঘোষপুর পৌরসভার অন্তর্গত ১৮ নম্বর ওয়ার্ডের খুলিয়া বিলের ঘাটে দীর্ঘদিন ধরেই হিন্দিভাষী মানুষরা নিষ্ঠার সঙ্গে পালন করে আসছেন ছটপুজো (Chhath Puja 2025)। তাঁদের ধর্মীয় অনুভূতির প্রতি শ্রদ্ধা রেখে গয়েশপুর পুরসভা এ বছর বিশেষ উদ্যোগ নেয়।

পুরসভার তরফে আগেই ঘাটের সংস্কার ও সৌন্দর্যায়নের কাজ সম্পন্ন করা হয়েছে। পাকা সিঁড়ি, আলো ও পরিকাঠামো তৈরি করে ব্রতী ও ভক্তদের সুবিধার ব্যবস্থা করা হয়েছে। ছটপুজোর মূল দিনে উপস্থিত থেকে পৌরপ্রধান ভক্ত মহিলাদের হাতে শাড়ি ও বস্ত্র দান করেন।

আরও পড়ুন: রানাঘাটে মহাসমারোহে পালিত হল ছট উৎসব

পুরপ্রধান জানান, “ছট পুজোকে ঘিরে ভক্তদের জন্য যাবতীয় প্রয়োজনীয় সুবিধা পৌরসভার পক্ষ থেকে নিশ্চিত করা হবে।”

উপস্থিত ছিলেন গয়েশপুর পৌরসভার পৌরপ্রধান সহ একাধিক কাউন্সিলর। বস্ত্র পেয়ে খুশি হন উপস্থিত হিন্দিভাষী মহিলারা। তাঁদের কথায়, “এভাবে পাশে থাকার প্রতিশ্রুতি আমাদের উৎসবকে আরও বিশেষ করে তুলেছে।”

আগামী দিনেও ছট পুজো উপলক্ষে এই ধারাবাহিক সহযোগিতা অব্যাহত থাকবে বলে আশ্বাস দিয়েছেন পুরপ্রধান।